Administrația lui Nicușor Dan a blocat Bucureștiul
Cristian Bușoi a publicat pe pagina sa de Facebook un nou mesaj în care spune că Administrația lui Nicușor Dan a blocat Bucureștiul. De asemenea, acesta adaugă că oportunitățile de dezvoltare au fost pierdute.
Acesta a mai spus că Nicușor Dan nu a obținut niciun succes notabil în ultimii ani. Drept urmare, lipsesc realizări semnificative în diverse domenii cheie, dând de exemplu:
- neinițierea/nefinalizarea proiectelor majore de infrastructură
- absența parcărilor tip „park and ride”
- lipsa progresului în extinderea rețelei de piste pentru biciclete
- lipsa reabilitării liniilor de tramvai
Despre parcările tip „park and ride”, Cristian Bușoi aduce aminte că Nicușor Dan a promis implementarea a 15 astfel de proiecte.
De asemenea, el mai spune și că procesul de semaforizare rămâne nerealizat.
Traficul din București, un coșmar
Acesta a mai precizat că traficul din Capitală devine din ce în ce mai rău, iar oamenii pierd foarte mult timp în blocaje.
Drept urmare, gradul de poluare crește, iar viețile oamenilor sunt scurtate din cauza acestor noxe.
În plus, el a adus în discuție studii din 2021 care arată că bucureștenii pierd 4 ani din viață din cauza poluării.
”Traficul este pe zi ce trece un coșmar și mai mare, iar noi pierdem tot mai mult timp în blocajele din București. Toate acestea duc la o poluare excesivă, iar noi pierdem ani din viață din cauza noxelor din oraș. În 2021, studiile de specialitate arătau că bucureștenii pierd nu mai puțin de 4 ani!!! din viață din cauza poluării”, spune acesta.
Cristian Bușoi a mai spus că traficul a devenit foarte rău în ultimii trei ani. Așadar, acesta adaugă că Nicușor Dan a eșuat și în ceea ce privește traficul din Capitală.
Mai mult, el spune că actualul edil al Bucureștiului nu dorește să înțeleagă că nu are capacitatea necesară pentru a administra orașul.
Nicușor Dan trebuie să-și asume eșecul
În mesajul de pe rețelele de socializare, Cristian Bușoi spune că primarul general al Capitalei trebuie să își asume eșecul mandatului său.
De asemenea, el ar trebui să nu mai promită alte lucruri pe care nu le poate realiza.
Acesta arată că alți patru ani cu Nicușor Dan ca primar ar însemna:
- trafic blocat
- poluare mai mare
- blocarea dezvoltării firești a Bucureștiului
- și ani din viață pierduți de către toți
În context, el spune că Bucureștiul trebuie să voteze un om care are viziunea necesară și care poate schimba lucrurile în oraș. Vicepreședintele PNL l-a dat de exemplu pe Sebastian Burduja, despre care spune că este singurul capabil și care are un plan pentru Capitală.
”Pe 9 iunie, Bucureștiul trebuie să aleagă soluțiile propuse de Burduja și nu promisiunile mincinoase ale primarului în funcție!”, a fost mesajul său.